1999/321/YUTP: Neuvoston päätös tehty 10 päivänä toukokuuta 1999, käytännön järjestelyistä, jotka koskevat kaikkien jäsenvaltioiden osallistumista Euroopan unionista tehdyn sopimuksen 17 artiklan 2 kohdan mukaisiin tehtäviin, joihin unioni käyttää WEU:ta



Virallinen lehti nro L 123 , 13/05/1999 s. 0014 - 0017



NEUVOSTON PÄÄTÖS, tehty 10 päivänä toukokuuta 1999, käytännön järjestelyistä, jotka koskevat kaikkien jäsenvaltioiden osallistumista Euroopan unionista tehdyn sopimuksen 17 artiklan 2 kohdan mukaisiin tehtäviin, joihin unioni käyttää WEU:ta (1999/321/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 17 artiklan 3 kohdan kolmannen alakohdan, ottaa huomioon Länsi-Euroopan unionin (WEU) osalta annetun julistuksen, joka sisältyy Amsterdamin sopimuksen hyväksymisen yhteydessä allekirjoitettuun päätösasiakirjaan, sekä katsoo, että (1) Euroopan unionista tehdyn sopimuksen 17 artiklan 3 kohdan mukaisesti kaikilla Euroopan unionin jäsenvaltioilla on oikeus osallistua täysimääräisesti 17 artiklan 2 kohdassa tarkoitettuihin tehtäviin, kun unioni käyttää WEU:ta niitä koskevien päätöstensä valmistelussa ja toteuttamisessa, (2) mainitun 17 artiklan 3 kohdan mukaisesti neuvosto hyväksyy yhteisymmärryksessä WEU:n toimielinten kanssa tarpeelliset käytännön järjestelyt, jotta kullakin kyseisiin tehtäviin osallistuvalla jäsenvaltiolla on mahdollisuus osallistua täysimääräisesti ja tasavertaisesti suunnitteluun ja päätöksentekoon WEU:ssa, (3) mainitun julistuksen 6 kohdassa WEU vahvistaa, että kaikilla Euroopan unionin jäsenvaltioilla on oikeus osallistua täysimääräisesti Euroopan unionista tehdyn sopimuksen 17 artiklan 2 kohdassa tarkoitettuihin tehtäviin, kun Euroopan unioni käyttää WEU:ta niitä koskevien päätöstensä valmistelussa ja toteuttamisessa, (4) WEU:n neuvosto hyväksyi 18 päivänä marraskuuta 1997 päätöksen WEU:n tarkkailijavaltioiden osallistumisesta Euroopan unionista tehdyn sopimuksen 17 artiklan 3 kohdan mukaisesti toteutettaviin toimiin; mainitussa päätöksessä ja sen liitteenä olevissa hyväksytyissä pöytäkirjamerkinnöissä säädetään käytännön järjestelyistä, jotta kaikki kyseisiin tehtäviin osallistuvat Euroopan unionin jäsenvaltiot voisivat osallistua täysimääräisesti ja tasavertaisesti WEU:n suunnitteluun ja päätöksentekoon; hyväksyessään mainitun päätöksen WEU:n toimielimet ovat ilmaisseet hyväksyvänsä kyseiset järjestelyt Euroopan unionista tehdyn sopimuksen 17 artiklan 3 kohdan mukaisina järjestelyinä; ON PÄÄTTÄNYT SEURAAVAA: 1 artikla Hyväksytään käytännön järjestelyt, joilla mahdollistetaan kaikkien Euroopan unionista tehdyn sopimuksen 17 artiklan 2 kohdassa tarkoitettuihin tehtäviin osallistuvien Euroopan unionin jäsenvaltioiden täysimääräinen ja tasavertainen osallistuminen WEU:n suunnitteluun ja päätöksentekoon. Käytännön järjestelyjen teksti on tämän asiakirjan liitteenä. 2 artikla Tämä päätös tulee voimaan päivänä, jona se tehdään. 3 artikla Tämä päätös julkaistaan virallisessa lehdessä. Tehty Brysselissä 10 päivänä toukokuuta 1999. Neuvoston puolesta H. EICHEL Puheenjohtaja KÄYTÄNNÖN JÄRJESTELYT 1. Kun Euroopan unioni käyttää WEU:ta Euroopan unionista tehdyn sopimuksen 17 artiklan 3 kohdan mukaisesti, tarkkailijavaltiot voivat osallistua täysimääräisesti WEU:n neuvoston ja asianmukaisten työryhmien ja komiteoiden esityslistojen asiaa koskevien kohtien käsittelyyn. Tällöin ei sovelleta WEU:n tarkkailijavaltioita koskevan Rooman julistuksen 4 kohdassa olevaa säännöstä, jonka mukaan tarkkailijavaltioiden osallistuminen WEU:n neuvoston kokouksiin voidaan estää, jos enemmistö jäsenvaltioista tai puolet jäsenvaltioista mukaan luettuna puheenjohtajavaltio niin päättää(1). 2. Kun Euroopan unioni käyttää WEU:ta Euroopan unionista tehdyn sopimuksen 17 artiklan 3 kohdan mukaisesti, ei sovelleta WEU:n asiakirjassa C(96) 140 olevaa 4 kohtaa, jonka mukaan tarkkailijavaltiot eivät osallistu johonkin tehtävään, jos enemmistö jäsenvaltioista tai puolet jäsenvaltioista mukaan luettuna puheenjohtajavaltio niin päättää. 3. Tarkkailijavaltiolla, joka on ilmoittanut WEU:n pysyvälle neuvostolle(2) aikovansa osallistua Euroopan unionin pyynnöstä järjestettävään WEU:n operaatioon antamalla käyttöön asevoimia ja/tai muita operaation edellyttämiä asiaankuuluvia voimia(3), on oikeus osallistua WEU:n kyseistä tehtävää koskevaan suunnitteluun ja päätöksentekoon samoin oikeuksin ja velvoittein kuin täysjäsenillä. Siihen kuuluu myös oikeus osallistua operaation johtoon muiden osallistuvien maiden tavoin. 4. Tarkkailijavaltiot, jotka osallistuvat operaatioihin, joihin Euroopan unioni käyttää WEU:ta, osallistuvat operaatioista välittömästi aiheutuviin yhteisiin kuluihin ja mahdollisiin WEU:n talousarviolle aiheutuviin lisäkustannuksiin WEU:n asiakirjan CM(95)5 liitteen 1 lisäyksessä 1 olevassa 3 kohdassa esitetyn kustannustenjakoperiaatteen tai sen jälkeen voimaan tulleen WEU:n säännöksen mukaisesti(4). 5. Tarkkailijavaltioiden täysimääräisen kyseisiin operaatioihin osallistumisen helpottamiseksi: - Tarkkailijavaltioita pyydetään nimeämään WEU:n tehtäviin tarkoitetut joukot (FAWEU). - Tarkkailijavaltioille annetaan yhteys WEU:n viestintäverkossa oleviin sellaisia kokouksia ja toimia koskeviin viesteihin, joihin tarkkailijavaltiot osallistuvat, heti kun se on käytännössä mahdollista, edellyttäen, että asianmukaiset turvallisuusvaatimukset täytetään ja että tarkkailijavaltiot osallistuvat verkosta aiheutuviin kustannuksiin. WEU:n neuvosto päättää osallistumiskustannusten määrästä pääsihteeristön ehdotuksen perusteella kuultuaan tarkkailijavaltioita, ja sen jälkeen kun asia on käsitelty asianmukaisissa työryhmissä. - Yhteydet tarkkailijavaltioiden ja WEU:n sotilashenkilöstön kanssa hoidetaan tarkkailijavaltioiden sotilasasiamiesten välityksellä. Jäsenvaltioiden sotilasasiamiehiä avustavat muut sotilashenkilöt voivat toimia yhteyshenkilöinä erityisissä kriisitilanteissa siitä hetkestä lähtien, kun neuvosto päättää käsitellä kriisiä WEU:ssa. - Tarkkailijavaltioita, jotka ovat ilmoittaneet WEU:n pysyvälle neuvostolle aikovansa osallistua WEU:n operaatioon antamalla käyttöön asevoimia ja/tai muita operaation edellyttämiä asiaankuuluvia voimia(5), pyydetään, ottaen huomioon erityiset sotilaalliset vaatimukset, osallistumaan suunnittelukokouksiin ja -konferensseihin ja kaikkeen operaation suunnitteluelimen suunnittelutyöhön edellyttäen, että asianmukaisia turvallisuussäännöksiä noudatetaan. Kyseisen operaation suunnittelua varten tarkkailijavaltioilta pyydetään tarvittaessa vahvistusta nimenomaiseen suunnitteluyksikköön, jossa kaikki operaation suunnittelu tapahtuu, antamalla käyttöön henkilökuntaa toimintaperiaatteiden mukaisesti, jotka laaditaan asianmukaiset turvallisuusvaatimukset huomioon ottaen. Toimintaperiaatteissa määrätään osallistumisesta kaikkeen operaation suunnitteluun ja valmisteluun mukaan luettuina ad hoc ja varsinaiset suunnittelukokoukset ja -konferenssit, työryhmät ja päivittäiset työryhmät. - Tarkkailijavaltiot saavat 2, 3 ja 4 kohdan perusteella osallistua WEU:n toimintaan, joka liittyy Euroopan unionista tehdyn sopimuksen 17 artiklan 3 kohdasta mahdollisesti johtuviin operaatioihin. (1) Tätä kohtaa sovelletaan kaikissa kriisinhallinnan vaiheissa mukaan luettuna Euroopan unionin ja WEU:n yhteistoiminta puhkeavan kriisin arvioinnissa ja seurannassa. (2) Tarkkailijavaltion ilmoitus siitä, että se aikoo antaa voimia 3 kohdassa tarkoitettuun operaatioon, lähetetään WEU:n pysyvälle neuvostolle WEU:n pääsihteeristön kautta. Se voidaan antaa missä tahansa kriisin vaiheessa. Ilmoituksessa ei välttämättä yksilöidä tarkkaan tulevaan osallistumiseen käytettäviä yksiköitä, eikä se muuta WEU:n käytössä olevia joukkojenluomismenettelyjä, toisin sanoen joukkojen muodollinen käyttöön antaminen tapahtuu operaatiosuunnitelman (OPLAN) mukaisesti. (3) Osallistuminen voi käsittää logistiikka- ja muiden merkittävien palvelujen toimittamista. (4) Kustannustenjakoperiaatteisiin tehtäviin muutoksiin tarvitaan tarkkailijavaltioiden suostumus, kun on kyse niiden osallistumisesta WEU:n Euroopan unionin pyynnöstä suorittamien operaatioiden kustannuksiin. (5) Osallistuminen voi käsittää logistiikka- ja muiden merkittävien palvelujen toimittamista. Lausuma Euroopan unionin jäsenvaltiot, jotka ovat WEU:n jäseniä, totesivat, että WEU:n neuvosto hyväksyi 18 päivänä marraskuuta 1997 päätöksen WEU:n 22 päivänä heinäkuuta 1997 antaman julistuksen 14 kohdan 4-6 alakohdan täytäntöönpanosta. Ne totesivat, että mainitun päätöksen määräysten mukaan jäsenvaltioilla, jotka ovat WEU:n tarkkailijoita, on oikeus osallistua täysimääräisesti kaikkiin WEU:n operaatioihin, mikä koskee Petersbergin tehtävien piiriin kuuluvia toimia, joita WEU toteuttaa erityisten kriisien ratkaisemiseksi. Neuvosto pani merkille tämän lausuman.